In nomine Patris, et Filii, et Spiritus sancti. Notificamus omnibus fidelibus, quorum usque ad aures Cartula ista pervenerit, quod Domnus Petrus cum nepoti suo Domno Oddoni in honore et dominio Montis-Salionis successisset, dona, quæ ipse Oddo et avunculus ejus Rainaldus contulerant Deo, et Ecclesiæ sancti Petri Besuensis, de Ecclesiis videlicet calumpniari cœpit. Accidit interim Archiepiscopum Jocerannum Lugdunensem, et Episcopum Cabilonensem, et Episcopum Augustidunensem Divionem advenire. Ibique ratione consilii, immo rationabili consilio suo commonitus Domnus ipse Petrus, quicquid in rebus præfatis calumpniatus fuerat in manu Domni Joceranni Archiepiscopi Lugdunensis reddidit. Archiepiscopus autem ipse donum illud in manu Domni Stephani Abbatis posuit, et Ecclesiam Besuensem inde revestivit: adsignamus testes. Sign. Joceranni Archiepiscopi, Stephani Eduensis Episcopi. Walterii Cabilonensis Episcopi. Wilenci Archidiaconi, Domni Joceranni Archidiaconi. Stephani Abbatis. Gerentonis Abbatis. Stephani Novi Monasterii Abbatis. Warnerii Prioris, Johannis, Albrici. De Militibus, Willelmi Fontis-vennæ, Hugonis Dapiferi, Petri qui hoc donum fecit, Widrici, Othberti cocci, Hugonis famuli.